laion/Wikipedia-Exotic huggingface dataset:
קלודין אוז'ה

קלודין אוז'ה (בצרפתית: Claudine Auger;‏ 26 באפריל 1942 – 18 בדצמבר 2019) הייתה שחקנית צרפתייה, הידועה במיוחד בשל תפקידה כדומיניק "דומינו" דברל, בסרט ג'יימס בונד "כדור הרעם" משנת 1965. היא זכתה בתחרות מיס צרפת והייתה סגנית ראשונה בתחרות מיס עולם 1958. קלודין אוז'ה נולדה בפריז, צרפת. היא למדה בקולג' סט. ז'אן ד'ארק ואחרי כן בקונסרבטוריון לדרמה של פריז, שם היא הופיעה בתפקידים דרמטיים. היא הופיעה לראשונה בסרטים בהיותה בבית הספר. ז'אן קוקטו ליהק אותה לתפקיד עליו לא קיבלה קרדיט כבלרינה גבוהה בסרט The Testament of Orpheus ‏ (1960). בגיל 18, היא נישאה לבמאי-תסריטאי בן ה-41 פייר גספאר-ויט, והוא ליהק אותה במספר סרטים The Iron Mask‏ (1962);‏ The Vengeance of Kali‏ (1963), ועוד. כשהיא נפשה בנסאו, הכותב-מפיק קווין מקלורי שנפש שם גם הוא, ראה אותה והמליץ שהיא תעבור מבחן בד לסרטו כדור הרעם (1965). תפקידה המקורי היה לגלם את דמותה של שחקנית איטלקייה בשם דומינטה פטאקי, אולם אוז'ה הרשימה את המפיקים והם כתבו מחדש את התפקיד כך שהיא גילמה אשה צרפתייה בשם דומינו, דבר שהלם אותה יותר. אם כי היא לקחה שיעורי קול על מנת לשפר את המבטא האנגלי שלה, דובב לבסוף קולה בסרט בידי ניקי ואן דר זיל. אוז'ה טענה שהיא חשה קרבה לדמותה של דומינו, שכן גם דומינו הייתה בקשר עם גבר שמבוגר ממנה. אוז'ה, שכוכבה דרך, הופיעה מיד בחצי עירום בפלייבוי ובתפקיד אורח בתוכנית טלוויזיה אמריקנית בכיכובם של דני תומאס ובוב הופ. כדור הרעם הזניק את אוז'ה לקריירת סרטים אירופית מצליחה, אבל בארצות הברית היא לא המריאה. היו לה כמה תפקידים בסרטים אירופאיים כמו Triple Cross‏ (1966) (בו היא התאחדה עם במאי ג'יימס בונד טרנס יאנג) ו-The Killing Game‏ (1967). היא הייתה נשואה לאיש העסקים פיטר ברנט עד למותו באוגוסט 2008. נפטרה ב-18 בדצמבר 2019. מדיה וקבצים בנושא קלודין אוז'ה בוויקישיתוף קלודין אוז'ה, במסד הנתונים הקולנועיים IMDb (באנגלית) קלודין אוז'ה, באתר AllMovie (באנגלית) קלודין אוז'ה, באתר Rotten Tomatoes (באנגלית) קלודין אוז'ה, במסד הנתונים הקולנועיים KinoPoisk (ברוסית) קלודין אוז'ה, באתר Discogs (באנגלית) קלודין אוז'ה, באתר "Find a Grave" (באנגלית) Erickson, Hal. "Claudine Auger". All Movie Guide. RIEDEL, MICHAEL (November 12, 1995). "KISS OF DEATH". New York Daily News. Claudine Auger, First French Actress to Star as a Bond Girl, Dies at 78, מגזין פיפל, ‏19 בדצמבר 2019 (באנגלית)
עמנואל פרג'ון

עמנואל דרור פרג'ון (נולד ב-29 באפריל 1944) הוא פרופסור אמריטוס למתמטיקה באוניברסיטה העברית ופעיל שמאל. מחקריו עוסקים בטופולוגיה אלגברית ובתורת ההומוטופיה. פרג'ון נולד ב-1944 לנחמה ומאיר פרג'ון, וגדל בחיפה. הצטרף לגרעין "אלה" של השומר הצעיר ולאחר שרות צבאי קצר עבר לקיבוץ חצור. במסגרת מאבקו נגד מלחמת וייטנאם הצליח למנוע את בקורי הספרייה הניידת של שגרירות ארצות הברית בחצור. עזב את הקבוץ לאחר מלחמת ששת הימים בעקבות התנגדותו למלחמה והתחיל את לימודיו בארצות הברית. עשה את לימודיו לדוקטורט במכון הטכנולוגי של מסצ'וסטס אצל דניאל קאן והוא סיים אותו בשנת 1971. כיום הוא פרופסור אמריטוס במכון איינשטיין למתמטיקה באוניברסיטה העברית, ובנוסף משמש כעמית מחקר במחלקה למתמטיקה ב-MIT. מנעוריו החזיק בדעות שמאליות והיה חבר בארגון מצפן. כשלמד לדוקטורט ב-MIT הוא התחבר עם כנעאן מקייה, מתנגד משטר עיראקי. בשנת 1983 הוא כתב עם משה מחובר את הספר "חוקי הכאוס: גישה הסתברותית לכלכלה פוליטית". פרג'ון חבר בהנהלת הוועד הציבורי נגד עינויים בישראל וגורס כי חמאס אינו ארגון טרור. הוא חתם על עצומה התומכת בחיילים המסרבים לשרת בשטחים והיה בין הישראלים הבודדים העובדים ומתפרנסים מהאקדמיה הישראלית שהשתתפו בקריאות להחרים את האקדמיה הישראלית. נשוי לעליזה דרור פרג'ון, עובדת סוציאלית, ולהם שני בנים ובת. מתגורר בירושלים. Laws of Chaos: a probabilistic approach to political economy (עם משה מחובר). Verso, 1983. Cellular spaces, null spaces, and homotopy localization. Lecture notes in mathematics, Springer-Verlag, 1996. How Labor Powers the Global Economy: A Labor Theory of Capitalism (עם משה מחובר ודייוויד זכריה). Springer, 2022. עמנואל פרג'ון, באתר פרויקט הגנאלוגיה במתמטיקה דף אישי באתר האוניברסיטה העברית הלאומיות הערבית והפלסטינים, מאמר בעיתון מצפן דני קושמרו, ‏הישראלים שקוראים לעולם להחרים אותנו, באתר ‏מאקו‏, 12 ביוני 2010 http://www.kibush.co.il/downloads/Boycott.pdf
לום (פירושונים)

האם התכוונתם ל... לוֹם – מוט ברזל בעל צורה ייחודית המשמש ככלי עבודה האורגים (משחק מחשב) – משחק מחשב משנת אשר מכונה באנגלית Loom (נול) לום (בולגריה) – עיר במחוז מונטנה שבבולגריה לום (נורווגיה) – עיר במחוז אופלנד שבנורווגיה לום (קמרון) – עיר במחוז החוף שבקמרון לום (נהר) – נהר בבולגריה גורני לום – כפר במחוז וידין בבולגריה רוסנסקי לום – נהר בבולגריה
1803

שנת 1803 היא השנה השלישית במאה ה-19. זוהי שנה רגילה, שאורכה 365 ימים. 1 בינואר 1803 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 19 בפברואר – "חוק הבוררות", שנחתם על ידי נפוליאון, מביא את הרפובליקה ההלווטית לסוף דרכה ומחליפה במדינת שווייץ המודרנית 24 בפברואר – בית המשפט העליון של ארצות הברית פוסק בפרשת מרבורי נגד מדיסון הקובע את עקרון הביקורת השיפוטית על חוקי הקונגרס 1 במרץ – אוהיו מתקבלת כמדינה ה-17 של ארצות הברית 30 באפריל – רכישת לואיזיאנה – ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו 18 במאי – בריטניה מכריזה מלחמה על צרפת לאחר שזו סרבה לסגת מאדמת הולנד 20 באוקטובר – הסנאט האמריקני מאשר את רכישת לואיזיאנה 20 בדצמבר – ניו אורלינס עוברת לידי ארצות הברית כחלק מרכישת לואיזיאנה 2 בפברואר – אלברט סידני ג'ונסטון, גנרל בצבא הקונפדרציה במהלך מלחמת האזרחים האמריקנית (נפטר ב-1862) 3 במרץ – אלכסנדר-גבריאל דקאן, צייר צרפתי (נפטר ב-1860) 25 במאי – ראלף וולדו אמרסון, פובליציסט ופילוסוף (נפטר ב-1882) 24 ביולי – אדולף אדם, מלחין ומבקר מוזיקה צרפתי (נפטר ב-1856) 4 בספטמבר – שרה צ'יילדרס פולק, אשתו של נשיא ארצות הברית ג'יימס פולק (נפטרה ב-1891) 17 באוקטובר – פרנץ דיאק, מדינאי הונגרי (נפטר ב-1876) 29 בנובמבר – כריסטיאן אנדראס דופלר, פיזיקאי ומתמטיקאי אוסטרי, מגלה אפקט דופלר (נפטר ב-1853) 11 בדצמבר – הקטור ברליוז, מלחין צרפתי (נפטר ב-1869) 19 בינואר – מרכוס הרץ, רופא ופילוסוף יהודי-גרמני (נולד ב-1747) 24 ביוני – מתיו תורנטון, מחותמי הכרזת העצמאות האמריקנית כנציג ניו המפשייר (נולד ב-1714) 5 בספטמבר – פייר שודרלו דה לאקלו, סופר וגנרל צרפתי (נולד ב-1741) 5 בספטמבר – פרנסואה דוויאן, מלחין צרפתי (נולד ב-1759) 2 באוקטובר – סמואל אדמס, ממנהיגי המהפכה האמריקנית, ומחותמי הכרזת העצמאות של ארצות הברית (נולד ב-1722) 11 בנובמבר – רפאל הכהן, רבה של המבורג (נולד ב-1722) 18 בדצמבר – יוהאן גוטפריד הרדר, פילוסוף, סופר ומשורר גרמני (נולד ב-1744) 30 בדצמבר – פרנסיס לואיס, מחותמי הכרזת העצמאות של ארצות הברית (נולד ב-1713) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1803 התחילה ביום י"ט בטבת ה'תקס"ג (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-ז' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1803 לפי הלוח היוליאני Nothing. 1803 במדע‎ ילידי 1803‎ נפטרים ב-1803‎ מדיה וקבצים בנושא 1803 בוויקישיתוף
אלביון הצבועה

אלביון הצבועה שהוא השם המקובל יותר בעברית, או אָלְבְּיוֹן הבוגדנית או אלביון הבוגד שהם תרגומי השם המקובל בלועזית: Perfidious Albion, או אלביון הנוכלת, הוא ביטוי גנאי המשמש לתיאורה של בריטניה. הביטוי מבוסס על השם היווני הקדום שהוענק לאיים הבריטיים – "אלביון" (ביוונית: Ἀλβιών). את הכינוי העניקו לבריטניה הצרפתים בעקבות מלחמת מאה השנים. הצרפתים ראו בפריצת המלחמה ביטוי להפרת היחסים הפיאודו-וסאלים בין מלך אנגליה אדוארד השלישי ומלך צרפת פיליפ השישי. מעת זאת החל הביטוי להתפשט, והוא נכנס לשימוש בכל פעם שבריטניה ביצעה עוולה לדעת מתנגדיה; וגם מחוץ לשפה הצרפתית, והיה בשימוש עמים במצב מלחמה או ביריבות עם בריטניה. כך לדוגמה עשו הגרמנים שימוש בביטוי כדי לעודד גיוס לצי הקיסרי בתחילת מלחמת העולם הראשונה. בביטוי העברי אלביון הבוגד ודומיו, נעשה שימוש על ידי מנהיגי היישוב, סופרים ועיתונאים, בתקופת המנדט על רקע הספר הלבן ונסיגתה של בריטניה מהצהרת בלפור, ואף בראשית שנות המדינה. בספרו של עמוס עוז, הר העצה הרעה ברברה טוכמן, אוגוסט 1914, דביר, 1999, עמ' 339. מ' קפליוק, יציאת מצרים של הבריטים, דבר, 29 ביוני 1956, עמ' 26 היהודים והערבים כאחד רואים את אנגליה כבוגדת, המשקיף, 23 ביולי 1948, עמ' 2 גבריאל, על הסטודנט העברי, סולם, 1 ביוני 1949, עמ' 31
רוברט בראון

רוברט ג'יימס בראון (באנגלית: Robert James Brown; ‏ 23 ביולי 1921 – 11 בנובמבר 2003) היה שחקן אנגלי שנודע בשל גילום דמותו של אם (M) בסדרת סרטי ג'יימס בונד, הוא ירש בתפקיד את ברנארד לי שנפטר בשנת 1981. בראון נולד בדורסט שבאנגליה. לפני שהופיע בסרטי בונד הייתה לו קריירה ארוכה כשחקן של תפקידים קטנים בקולנוע או בטלוויזיה. שניים מתפקידיו המפורסמים ביותר היו מפקד ספינת עבדים בסרט בן חור (1959) וכעובד המפעל ברט הרקר באופרת הסבון של ה-BBC משנות השישים, The Newcomers. הסרט הראשון בסדרת ג'יימס בונד בו בראון שיחק היה "המרגלת שאהבה אותי", שם גילם את דמותו של אדמירל הגריבס. אחרי מותו הפתאומי של לי ב-1981, החליטו המפיקים שבמקום למצוא לו מחליף, הם יוציאו את M מהסרט לעינייך בלבד, מתוך כבוד לשחקן ואת הטקסט שלו אמר מנהלו, ביל טאנר. ב-1983 הם ליהקו את בראון כדי לגלם את M. זה לא ברור אם הוא שיחק אותה הדמות של לי או M אחר, אולי אדמירל הגריבס שהתקדם. בראון גילם את דמותו של M בארבעה סרטי בונד והחל מהסרט גולדן איי (1995) החליפה אותו בתפקיד ג'ודי דנץ'. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המרגלת שאהבה אותי (1977) – אדמירל הגריבס אוקטופוסי (1983) – M לעינייך בלבד (1985) – M 007 באזור המסוכן (1987) – M רישיון להרוג (1989) – M האדם השלישי (1949) - לא ניתן לו קרדיט (במקרה ברנארד לי משתתף אף הוא בסרט) A Hill in Korea (1956) – Private O'Brien Ivanhoe (1958 TV series) בן חור (1959) - לא ניתן לו קרדיט Billy Budd (1962) – Arnold Talbot The 300 Spartans (1962) - Pentheus מיליון שנה לפני הספירה (1966) – Akhoba רוברט בראון, במסד הנתונים הקולנועיים IMDb (באנגלית) רוברט בראון, באתר AllMovie (באנגלית) רוברט בראון, במסד הנתונים הקולנועיים KinoPoisk (ברוסית) רוברט בראון, באתר MusicBrainz (באנגלית) רוברט בראון ב-TV.com
פ. גארי גריי

פליקס גארי גריי (F. Gary Gray; נולד ב-17 ביולי 1969) הוא במאי קולנוע אפרו-אמריקאי. גריי נולד בעיר ניו יורק שבארצות הברית וגדל בהיילנד פארק שבאילינוי, הוא אחיינו של השחקן האמריקאי פילל לואיס. גריי ביים יותר מ-30 וידאו קליפים עבור מוזיקאים כמו אייס קיוב, קווין לטיפה, TLC וד"ר דרה, על עבודות אלו הוא זכה במספר פרסים. הוא עזב את הקולג' בצפון קליפורניה, בו למד, על מנת להתקדם להפקות קולנועיות גדולות יותר. בשנת 1995 יצא סרטו הראשון של גריי, "יום שישי", בו שיתף פעולה עם הראפר אייס קיוב, שנה לאחר מכן יצא סרטו השני "Set It Off" עם ג'יידה פינקט סמית'. סרטו השלישי, "המתווך", יצא ב-1998, ותקציבו, 50 מיליון דולר, הוא אולי התקציב הגבוה ביותר שניתן אי פעם לסרטו של במאי אפרו-אמריקאי. הסרט הוכתר כסרט הטוב ביותר בפסטיבל הסרטים "אקפולקו". סרטו המצליח ביותר של גריי עד היום הוא "הג'וב האיטלקי" משנת 2003. בסרט שיחקו מארק וולברג, שרליז ת'רון ואדוארד נורטון, והוא הרוויח כ-176,070,171 דולר. על הסרט זכה גריי בפרס הבמאי הטוב ביותר ב"פסטיבל הסרטים האמריקאי השחור". סרטים נוספים של גריי כוללים את "אדם לגזרים" ואת דרמת הפשע "להיות מגניב". סרטו "אזרח שומר חוק" בכיכובם של זוכה פרס האוסקר ג'יימי פוקס ושל ג'רארד באטלר, הופץ ב-16 באוקטובר 2009. הסרט "היישר מקומפטון", שבוים על ידי גריי והופץ באוגוסט 2015, הוא סרט ביוגרפי העוסק בקורות להקת הראפ N.W.A. גריי ביים את הסרט "מהיר ועצבני 8" שהופץ באפריל 2017, שהצלחתו הפכה אותו לסרט המצליח ביותר שבוים בידי אפרו-אמריקאי. יום שישי - 1995 נקמה שחורה - 1996 המתווך - 1998 קולפילד ריאן: שנה אחת - (1999) (סדרת טלוויזיה) הג'וב האיטלקי - 2003 אדם לגזרים - 2003 להיות מגניב - 2005 אזרח שומר חוק - 2009 ים העצים - 2015 היישר מקומפטון - 2015 מהיר ועצבני 8 - 2017 גברים בשחור: אינטרנשיונל - 2019 Lift‏ (TBA) פ. גארי גריי, ברשת החברתית פייסבוק פ. גארי גריי, ברשת החברתית אקס (טוויטר) פ. גארי גריי, במסד הנתונים הקולנועיים IMDb (באנגלית) פ. גארי גריי, באתר AllMovie (באנגלית) פ. גארי גריי, באתר Rotten Tomatoes (באנגלית) פ. גארי גריי, באתר Box Office Mojo (באנגלית) פ. גארי גריי, במסד הנתונים הקולנועיים KinoPoisk (ברוסית) פ. גארי גריי, באתר MusicBrainz (באנגלית) פ. גארי גריי, באתר Discogs (באנגלית) FILM; From South-Central to the Center of Hollywood - New York Times
FL Studio

FL Studio (לשעבר "Fruity Loops") היא תוכנת מחשב מסוג תחנת עבודה דיגיטלית לאודיו שפותחה על ידי Image-Line Software, חברת תוכנה שנמצאת בבלגיה. באמצעות התכונה ניתן ליצור בעיקר מוזיקה אלקטרונית, אך מכיוון שניתן ליצור VST Plugins ולהפעילם בתוכנה, ומכיוון שישנן חברות גדולות רבות שיוצרות VST הניתנים לרכישה ולשימוש, כיום ניתן ליצור כמעט כל סוג של מוזיקה באמצעות התוכנה - החל ממוזיקה אלקטרונית פשוטה עד לתזמורות שלמות שנשמעות אמיתיות. כמו כן, ניתן להקליט אודיו בתוכנה וליצור שירים בעלי שירה. מאז הגרסה הראשונה התוכנה תומכת פלאגינים (VST) בשילוב עם קובצי MIDI. לאחרונה ממשק התוכנה החל לתמוך גם בקובצי MP3, WAV ו-Ogg . FruityLoops מבוססת על מודל הסקוונסר. בין התוכנות הדומות בתפקודן ומתחרות ב-FruityLoops נמצאות Logic Pro, Reason ו-Cubase. התוכנה היא תוכנה שיתופית (גרסת ניסיון משווקת בחינם באתר החברה, אך כדי להתמש בכל התכונות יש לשדרג לגרסה בתשלום) וישנן מספר גרסאות, השונות במחירן ותפקודן, ומתאימות הן לחובבנים והן למקצוענים. הגרסה הנפוצה ביותר היא Producer Edition, אך ההבדל בין הגרסאות הוא בעיקר בכמות הפלאגינים הרשמיים המובנים בתוך גרסת התוכנה עצמה. Image-Line פיתחה גם גרסת אפליקציה למכשירי הסמארטפון - FL Studio Mobile - הניתנת להורדה הן ב-Google Play Store והן ב-App Store. בנוסף, התוכנה יכולה להתחבר לציוד היקפי שעוזר בשימוש ובכתיבת מוזיקה, וגם למטרה הזו קיימת אפליקציה למכשירי הסמארטפון - Image-Line Remote - שיכולה להתחבר למחשב ולסייע להשתמש בתוכנה באופן פשוט יותר. התוכנה קלה לשימוש ומומלצת מאוד למתחילים, והעיצוב של התוכנה החל מגרסה 12 שם דגש על קלות השימוש. עם זאת, ישנם דיג'יים מפורסמים רבים שמשתמשים ב-FL Studio, ביניהם מרטין גריקס, אפרוג'ק, אלן ווקר ואביצ'י. בחודש מאי 2018 יצאה לאור גרסה 20 לרגל 20 שנה לתוכנה. בספטמבר 2018 יצא שלט המידי הייעודי הראשון לתוכנה (כמו ה ableton push של ableton), ה AKAI FIRE. באפריל 2022 חברת Novation הוציאה מקלדת MIDI ייעודית לתוכנה, ה-fl key מדיה וקבצים בנושא FL Studio בוויקישיתוף אתר האינטרנט הרשמי של FL Studio (באנגלית) FL Studio, ברשת החברתית פייסבוק FL Studio, ברשת החברתית אקס (טוויטר) FL Studio, ברשת החברתית אינסטגרם
רוברט הראשון, מלך סקוטלנד

רוברט הראשון (באנגלית: Robert I; ‏11 ביולי 1274 - 7 ביוני 1329), מוכר גם בכינוי רוברט דה ברוס (בגאלית סקוטית: Raibeart am Brusach), היה מלך סקוטלנד בין השנים 1306–1329. רוברט היה בנם הראשון של אדון רוברט דה ברוס, האדון השישי של אננדייל ומרג'ורי רוזנת קריק. רוברט נשא את אשתו הראשונה, איזבלה ממאר, ב-1295. ב-1296 נשבעו רוברט ואביו פידליטס לאדוארד הראשון מלך אנגליה אך שנה מאוחר יותר תמך רוברט הבן במרד סקוטי נגד האנגלים. בספטמבר 1298 העביר ויליאם וולאס את התואר "מגן סקוטלנד" לרוברט דה ברוס, שאז לא היה מלך אלא הרוזן מקריק, ולגיסו של ג'ון באליול, ג'ון קומין מבאדנוך. ברוס התפייס עם אדוארד הראשון מלך אנגליה בשנת 1302 בעוד שוולאס התנגד למגעי השלום. אדוארד הראשון מלך אנגליה מת בשנת 1307 ואת מקומו ירש בנו, אדוארד השני. בן זה הובס על ידי כוח סקוטי בראשותו של רוברט דה ברוס בקרב באנוקברן בקיץ 1314, ודה ברוס השיב על כנה את הממלכה הסקוטית העצמאית. עתה נשאו אף האירים את עיניהם אל המאבק הלאומי הסקוטי לעצמאות, והחליטו להתאחד תחת שלטונו של דה ברוס, שהיה, ככלות הכל, אף הוא ממוצא קלטי. בנו של בריאן או'ניל, דונל או'ניל, מלך טיירון, הכריז כי הוא רשאי לשאת את התואר "המלך העליון" וכי הוא נותן אותו למלך סקוטלנד, רוברט דה ברוס. דה ברוס קיבל את התואר, והחליט לשלוח את אחיו הצעיר, אדוארד ברוס על מנת למלוך באירלנד ולגרש משם את האנגלים, על מנת ליצור חזית נוספת בה יילחמו האנגלים, ולהסיט את תשומת לבם מן הנעשה בסקוטלנד. הוא חזה בעיני רוחו "חזית גאלית מאוחדת" של אירים וסקוטים כנגד ממלכת אנגליה, המבוססת על מוצא משותף, תרבות משותפת ואויב משותף. אדוארד ברוס הכריז על עצמו כמלך אירלנד בשנת 1315, ב-25 במאי 1315 אדוארד ברוס ואלפי חיילים סקוטים נחתו באירלנד, ועד מהרה הצטרפו אליהם לוחמים גאלים מכל קצווי אירלנד. ב-1 במאי 1316 הוכתר אדוארד ברוס כמלך אירלנד בדאנדוק, ובספטמבר הגיע אחיו רוברט עם תגבורות סקוטיות על מנת לעזור לו. אדוארד נהרג באירלנד בקרב ב-1318. רוברט דה ברוס נפטר בשנת 1329, ככל הנראה, כתוצאה ממחלת הצרעת(הקישור אינו פעיל). לבו של רוברט דה ברוס נמסר עם מותו לאביר ג'יימס דאגלס "השחור" (משבט דאגלס). דאגלס לקח את הלב עמו במסעו לארץ הקודש. כאשר עגן בספרד ראה לפתע קבוצת מוסלמים מתקיפים נוצרים. הוא הטיל עצמו למערכה, כשלפניו השליך את קסדת הכסף המכילה את לבו של רוברט דה ברוס. דאגלס לא שרד את הקרב. שנים רבות לאחר מכן הוחזרו לבותיהם של דאגלס ושל רוברט דה ברוס לסקוטלנד על ידי סר ויליאם קית'. בשנת 1921 התגלה מכל קטן עליו נכתב כי הוא מכיל את לבו של רוברט דה ברוס במנזר מלרוז דרומית לאדינבורו. הלב נקבר מתחת לרצפה שוב, והוצא שוב בשנת 1996 לאחר שחפירות ארכאולוגיות נוספות התבצעו במקום. הלב טמון כיום במנזר מלרוז (Melrose Abbey), ושלט מכריז על מקומו. בראשית המאה ה-19 התגלה תא קבורתו של ברוס במנזר דנפרמליין (Dunfermline) שבחצרו נקברו כמה משליטי סקוטלנד בימי הביניים. השלד נעטף בבד מוזהב ועצם החזה הייתה מנוסרת לאורכה. מלחמתו של רוברט דה ברוס מדיה וקבצים בנושא רוברט הראשון, מלך סקוטלנד בוויקישיתוף רוברט הראשון, מלך סקוטלנד, באתר "Find a Grave" (באנגלית) biography/Robert-the-Bruce רוברט הראשון, מלך סקוטלנד, באתר אנציקלופדיה בריטניקה (באנגלית) רוברט הראשון, מלך סקוטלנד, באתר אנציקלופדיית ההיסטוריה העולמית (באנגלית) G. W. S. Barrow. (2005). Robert Bruce: And the Community of the Realm of Scotland, 4th ed. Edinburgh University Press. p.419, 492. ISBN 978-0748620227 רוברט דה ברוס באתר www.royal.gov.uk.
מצור אוצ'קוב

מצור או'צקוב היה בין האירועים המרכזיים של המלחמה העות'מאנית-רוסית (1787–1792), המצור הסתיים בכיבוש המצודה על ידי הרוסים ב-17 בדצמבר 1788. למרות רצונו של אלכסנדר סובורוב לכבוש את המצודה, גריגורי פוטיומקין החל במצור ממושך. הכוחות הרוסים הפגיזו את העיר בתותחים וניתקו אותו ממקורות האספקה. הדבר איפשר לחסוך בחיי אדם של החיילים הרוסים, אך הגנרלים הרוסים האשימו את פוטיומקין בפחד מפני ההתקפה על המצודה. מפעם לפעם הטורקים ניסו לשבור את המצור. כך למשל ב-27 ביולי כ-5 אלף פרשים פתחו במתקפת נגד והצליחו לגרום לנסיגה מסוימת של הכוחות הרוסים. רק התערבות ישירה של אלכסנדר סובורוב הצליחה להחזיר את הכוחות הרוסים למקום והטורקים חזרו אל תוך שערי המצודה. הטורקים ציפו לכך שהצי הטורקי יביא לסביבות המצודה כוחות נוספות ואספקה. הצי רוסי הצליח למנוע ביצוע פעולה זו מהצי הטורקי. המצור הממושך הביא לכך שבשני הכוחות החלו מגפות ומזג האוויר נעשה קר יותר בהתקרבות החורף. בסופו של דבר, ב-12 בדצמבר החלה מתקפה גדולה על המצודה. הרוסים כבשו את העיר כולל המפקד של הכוחות הטורקים במקום. כ-4,000 טורקים נלקחו בשבי. רוב הכוח הטורקי נהרג בקרבות רחוב עזים. לכבוד כיבוש העיר גברייל דרז'אבין כתב אודה. מדיה וקבצים בנושא מצור אוצ'קוב בוויקישיתוף תיאור מפורט של המצור (ברוסית)
חיים עומר

חיים עומר (נולד ב-20 ביוני 1949) הוא פסיכולוג ופרופסור אמריטוס בחוג לפסיכולוגיה באוניברסיטת תל אביב. מפתח גישת "הסמכות החדשה" בתחום ההורות. עומר נולד בברזיל, להורים ניצולי שואה. בשנת 1967, בעקבות ההתעוררות הציונית שלאחר מלחמת ששת הימים, עלה לבדו לישראל. תחילה התגורר בקיבוץ ברור חיל, ואחר כך עבר לירושלים, שם למד עברית באולפן. בהמשך למד לתואר ראשון בפסיכולוגיה ופילוסופיה באוניברסיטה העברית. במהלך מלחמת יום הכיפורים ב-1973 החל עומר לעבוד עם חיילים הלומי קרב. הוא למד לתואר שני ולדוקטורט בפסיכולוגיה בירושלים ומאוחר יותר עבר לארצות הברית, שם עשה פוסט דוקטורט באוניברסיטת הרווארד. הוסמך כפסיכולוג קליני ב-1981. עומר פרסם מספר ספרים בתחום הפסיכותרפיה, הטיפול הנרטיבי וההורות, בהם ספרו הפופולרי "שיקום הסמכות ההורית". ספריו תורגמו לשש שפות. על ספרו שכתב יחד עם ענת ברונשטיין קלומק עוגן לחיים: מניעת אובדנות בקרב צעירים במשפחה ובקהילה זכה בפרס בהט לשנת 2023. מבוי סתום: יחסים טיפוליים במילכוד. הוצאת מודן, 1994 מעשה הסיפור הטיפולי (בשיתוף עם נחי אלון). הוצאת מודן, 1997 שיקום הסמכות ההורית. הוצאת מודן, 2000 (עריכה ותרגום מאנגלית דרור גרין) המאבק באלימות ילדים: התנגדות לא אלימה. הוצאת מודן, 2002 השטן שבינינו: מדמוניזציה להידברות (בשיתוף עם נחי אלון). ספרים הוצאה לאור, 2005 (עורך: דרור גרין) פחדים של ילדים: איך לתמוך במקום לגונן (בשיתוף עם אלי ליבוביץ). ספרים הוצאה לאור, 2007 (עורך: דרור גרין) הסמכות החדשה: במשפחה בבית הספר ובקהילה. הוצאת מודן, 2008 עולם של פיתויים: איך נשמור על ילדינו בעידן השפע. הוצאת מודן, 2013 מורים היום: מהישרדות לשליחות. הוצאת מודן, 2018 הורים אמיצים. הוצאת פוקוס, 2020 עוגן לחיים: מניעת אובדנות בקרב צעירים במשפחה ובקהילה (יחד עם ענת ברונשטיין קלומק), 2023 אתר "סמכות חדשה" חיים עומר, באתר "בית הספר להתנגדות לא אלימה" חיים עומר ואלי ליבוביץ, פחדים של ילדים - פרק מהספר, באתר פסיכולוגיה עברית חיים עומר, עולם של פיתויים - פרק מהספר, באתר פסיכולוגיה עברית חיים עומר, הסמכות החדשה - פרקים מהספר, באתר "בטיפולנט" חיים עומר, השטן שבינינו - פרק מהספר, באתר "שתיל" חיים עומר ואבשלום אליצור, מה תאמר לאדם שעל הגג? הצעה לטקסט למניעת התאבדות בזמן אמת ישראל אור-בך, איך תקשיב לאדם שעל הגג? תגובה לאליצור ועומר ערן בר-גיל, אלימים מבחירה, באתר הארץ, 10 במאי 2001 ארנה קזין, ילדים רעים, באתר הארץ, 29 באוקטובר 2002 דיאנה בחור-ניר, הילד בן 30, יש על שמו תסמונת, באתר כלכליסט, 25 בפברואר 2010 איילת שני, אני בשיחה || הפסיכולוג חיים עומר על תופעת התלות התובענית: צעירים שלא עוזבים את הבית, באתר הארץ, 6 במרץ 2014 עדי אלון, שקמי את עצמך: איך בוחרים פסיכולוג? שלב אחר שלב, 15 באוגוסט 2006, מגזין את סמכות הורית: ראיון עם עדנה כצנלסון וחיים עומר, באתר המכון לחינוך דמוקרטי בישראל עדי וייטסון, שיחה עם פרופסור חיים עומר, 4 בספטמבר 2017, באתר "מדברים על טיפול" חיים עומר (1949-), דף שער בספרייה הלאומית ערן בר-גיל, אלימים מבחירה, באתר הארץ, 10 במאי 2001 חיים עומר, באתר "תלות תובענית"
אורלי גולדווסר

אורלי גולדווסר היא אגיפטולוגית ישראלית, פרופסור בחוג לארכאולוגיה ולמזרח הקרוב הקדום באוניברסיטה העברית. גולדווסר היא בתם של שולמית וד"ר אריה הלל, מחלוצי התעופה הצבאית בישראל. היא בוגרת תואר ראשון מאוניברסיטת תל אביב ותואר שני ושלישי מהאוניברסיטה העברית. מלמדת באוניברסיטה העברית ומשמשת בה כראש החוג לאגיפטולוגיה, כמו כן הייתה פרופסור אורח באוניברסיטת הרווארד, באוניברסיטת גטינגן ובקולג' דה פרנס. גולדווסר עסקה בחקר הולדת האלף בית המודרני, על בסיס עדויות שמקורן בעיקר מסרביט אל-ח'אדם. מקורה של השיטה, לטענתה, הוא מפגש של כורים כנענים דוברי שפות שמיות, שלא ידעו קרוא וכתוב, עם מצרים הכותבים בכתב ההירוגליפים. לפי תזה זאת, באמצע המאה ה-19 לפני הספירה המפגש היווה מקור השראה לכנענים ליצור את מערכת הסימנים שלימים תהיה האלף-בית המודרני, שאומץ על ידי הפיניקים ולאחר מכן על ידי היוונית והלטינית. . From Icon to Metaphor Studies in the Semiotics of the Hieroglyphic Script. Orbis Biblicus et Orientalis: Universitätsverlag Freiburg Schweiz Vandenhoeck & Ruprecht: Göttingen, 1995 Lovers, Prophets and Giraffes - Wor[l]d Classification in Ancient Egypt. Göttinger Orientforschungen, Otto Harrassowitz: Wiesbaden, 2002 Studies on Egyptian Syntax - A Tribute to Sarah Israelit-Groll. Lingua Aegyptia 9, 2000. In collaboration with Deborah Sweeney The Challenge of the Hyksos – Cultural Interference in New Kingdom Egypt. Untersuchungen der Zweigstelle Kairo des Österreichischen Archäologischen Institutes, hgb. Von M. Bietak, Denkschriften der Gesamtakademie der Österreichischen Akademie der Wissenschaften דף אישי באתר האוניברסיטה אורלי גולדווסר, יציאת מצרים של הכתב, באתר הארץ, 12 באפריל 2012 אורלי גולדוסר, דף שער בספרייה הלאומית